text: Lucas 21:24 pʼitipi Jesús nirqa: "Mana judío kajkunaqa Jerusalenta saruranqanku, paykunaj pʼunchayninku juntʼakunankama", nispa. Jerusalenqa, Judá suyupta capitalnin karqa. Chay llaqtata Davidpa miraynin kamachirqa (Salmo 48:1, 2). Chay reykunaqa, mana wakkunajinachu karqanku, paykunaqa Diospa "kamachina tiyanampi" tiyaykurqanku, Diostaq paykunata akllarqa sutinpi kamachinankupaq (1 Crónicas 29:23). Ajinamanta Jerusalenpiqa, Jehovap kamachiynin rikukurqa.